Самае галоўнае, што Магілёўшчыну ў свеце цяпер добра ведаюць. У тым ліку і дзякуючы ўнікальнаму міжнароднаму форуму “Традыцыйная культура як стратэгічны рэсурс устойлівага развіцця грамадства”. Вось гэты рэсурс Хмялькоў з аднадумцамі і выкарыстоўвае напоўніцу. Да прыкладу, на Міжнароднай навукова-практычнай канферэнцыі “Сацыяльна-культурная дзейнасць устаноў дадатковай адукацыі дзяцей і моладзі як умова станаўлення грамадзянскай супольнасці” ў Санкт-Пецярбургу ён гаварыў пра творчыя праекты, скіраваныя на патрыятычнае выхаванне моладзі. Толькі адна цытата: “Менавіта традыцыйная культура заўсёды ляжала ў аснове фарміравання ідэнтычнасці нацыі і захоўвала інфармацыю аб нашых продках. На грунце гэтай інфармацыі кожнае наступнае пакаленне і фарміруе сваю будучыню”. З такой высновай не паспрачаешся.